钦定古今图书集成/明伦汇编/交谊典/第003卷 > 小学 > 《广明伦》
## 钦定古今图书集成/明伦汇编/交谊典/第003卷 > 小学 > 《广明伦》

《童蒙训》曰：“当官者，凡异色人皆不宜与之相接，巫祝
之类，尤宜疏绝，要以清心省事为本。”

此辈一接之，内则伺意以纳贿，外则诳己以行私，善败事害政，故当一切禁绝。

伊川先生曰：“近世浅薄，以相欢狎为相与，以无圭角
为相欢爱。如此者安能久？若要久，须是恭敬。”

欢狎谓欢好而亵狎也。《无圭角》谓去方而为圆也。